CELEX: 62017CN0377
Language: ro
Date: 2017-06-23 00:00:00
Title: Cauza C-377/17: Acțiune introdusă la 23 iunie 2017 – Comisia Europeană/Republica Federală Germania

14.8.2017   
            
            
               RO
            
            
               Jurnalul Oficial al Uniunii Europene
            
            
               C 269/13
            
         Acțiune introdusă la 23 iunie 2017 – Comisia Europeană/Republica Federală Germania
   (Cauza C-377/17)
   (2017/C 269/19)
   Limba de procedură: germana
   
      Părțile
   
   
      Reclamantă: Comisia Europeană (reprezentanți: W. Mölls, H. Tserepa-Lacombe, L Malferrari, agenți)
   
      Pârâtă: Republica Federală Germania
   
      Concluziile reclamantei
   
   
               —
            
            
               Constatarea faptului că, în măsura în care a menținut onorarii obligatorii pentru arhitecți și ingineri potrivit baremului onorariilor arhitecților și inginerilor, Republica Federală Germania și-a încălcat obligațiile care îi revin în temeiul articolului 15 alineatul (1), alineatul (2) litera (g) și alineatul (3) din Directiva 2006/123/CE și al articolului 49 TFUE;
            
         
               —
            
            
               obligarea Republicii Federale Germania la plata cheltuielilor de judecată.
            
         
      Motivele și principalele argumente
   
   Baremul german al onorariilor arhitecților și inginerilor cuprinde un sistem de tarife minime și maxime pentru prestații ale acestei categorii profesionale. Acest sistem ar îngreuna stabilirea arhitecților și inginerilor care vor să intre în concurență cu furnizori istorici în afara cadrului tarifar permis. Astfel, acestor furnizori nu li s-ar permite să furnizeze prestații de calitate similară la prețuri mai reduse și prestații de calitate superioară la prețuri mai mari.
   Aceasta ar institui o restricție în calea libertății de stabilire, atât în scopul articolului 15 alineatul (1), alineatul (2) litera (g) și alineatul (3) din Directiva 2006/123/CE, cât și în scopul articolului 49 TFUE.
   Această restricție nu ar fi justificată, în special prin interesul garantării calității prestărilor de servicii, care nu ar fi, așadar, într-o corelație directă cu prețul.